Miðað við þann fjölda sem heimsótt hefur eldstöðvarnar á Reykjanesi hefur þetta gengið ágætlega, segir Bogi Adólfsson formaður Björgunarsveitarinnar Þorbjarnar í Grindavík. Ekki er gert ráð fyrir auknum fjölda við gæslu um Verslunarmannahelgina en reiknað er með að margir leggi leið sína á gosstöðvarnar.
Björgunarsveitarmenn eru ekki á vakt á virkum dögum en um helgar eru 10-15 manns á vegum sveitarinnar sem fylgast með svæðinu.
Bogi segir að C leiðin sé þægilegust og vinsælust. Bogi segir að fari menn þá leiðina sé útsýnið best ef einhver læti eru í gosinu.
Ríkisvaldið hefur lagt til fé til þess að standa straum af gæslunni á svæðinu.